CELEX: 32013R0798
Language: mt
Date: 2013-08-21 00:00:00
Title: Regolament ta’ Implimentazzjoni tal-Kummissjoni (UE) Nru 798/2013 tal- 21 ta’ Awwissu 2013 li jemenda r-Regolament ta’ Implimentazzjoni (UE) Nru 540/2011 fir-rigward tal-kundizzjonijiet għall-approvazzjoni tas-sustanza attiva piretrini  Test b’relevanza għaż-ŻEE

22.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 224/9
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 798/2013
   tal-21 ta’ Awwissu 2013
   li jemenda r-Regolament ta’ Implimentazzjoni (UE) Nru 540/2011 fir-rigward tal-kundizzjonijiet għall-approvazzjoni tas-sustanza attiva piretrini
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 13(2) tiegħu,
   Billi:
   
               (1)
            
            
               Is-sustanza attiva piretrini ddaħħlet fl-Anness I tad-Direttiva tal-Kunsill 91/414/KEE (2) bid-Direttiva tal-Kummissjoni 2008/127/KE (3) skont il-proċedura prevista fl-Artikolu 24b tar-Regolament tal-Kummissjoni (KE) Nru 2229/2004 tat-3 ta’ Diċembru 2004 li jistabbilixxi aktar regoli fid-dettall għall-implimentazzjoni tar-raba’ stadju tal-programm ta’ ħidma msemmi fl-Artikolu 8(2) tad-Direttiva tal-Kunsill 91/414/KEE (4). Minn meta d-Direttiva 91/414/KEE nbidlet bir-Regolament (KE) Nru 1107/2009, din is-sustanza bdiet titqies approvata skont dak ir-Regolament u tniżżlet fil-Parti A tal-Anness tar-Regolament tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill fir-rigward tal-lista tas-sustanzi attivi approvati (5).
            
         
               (2)
            
            
               Skont l-Artikolu 25a tar-Regolament (KE) Nru 2229/2004, fit-12 ta’ Diċembru 2012 l-Awtorità Ewropea dwar is-Sigurtà fl-Ikel, minn hawn il quddiem “l-Awtorità”, tat l-opinjoni tagħha lill-Kummissjoni dwar l-abbozz tar-rapport tal-analiżi għall-piretrini (6). L-Awtorità wasslet l-opinjoni tagħha dwar il-piretrini lin-notifikatur. Il-Kummissjoni stednitu jressaq il-kummenti dwar l-abbozz tar-rapport tal-analiżi għall-piretrini. L-abbozz tar-rapport tal-analiżi u l-opinjoni tal-Awtorità rrivedewhom l-Istati Membri u l-Kummissjoni fil-Kumitat Permanenti dwar il-Katina Alimentari u s-Saħħa tal-Annimali u fis-16 ta’ Lulju 2013 ġew finalizzati fil-format ta’ rapport tal-analiżi tal-Kummissjoni għall-piretrini.
            
         
               (3)
            
            
               Ġie kkonfermat li s-sustanza attiva piretrini trid titqies li ġiet approvata skont ir-Regolament (KE) Nru 1107/2009.
            
         
               (4)
            
            
               Skont l-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu, u fid-dawl tal-għarfien xjentifiku u tekniku attwali, jeħtieġ jiġu emendati l-kundizzjonijiet għall-approvazzjoni tal-piretrini. B’mod partikolari, jixraq li tintalab iktar informazzjoni ta’ konferma.
            
         
               (5)
            
            
               Għalhekk l-Anness tar-Regolament ta’ Implimentazzjoni (UE) Nru 540/2011 għandu jiġi emendat skont dan.
            
         
               (6)
            
            
               Għandu jitħalla jgħaddi perjodu raġonevoli ta’ żmien qabel l-applikazzjoni ta’ dan ir-Regolament sabiex l-Istati Membri, in-notifikaturi u d-detenturi tal-awtorizzazzjonijiet tal-prodotti għall-protezzjoni tal-pjanti li fihom il-piretrini jkunu jistgħu jissodisfaw ir-rekwiżiti li jirriżultaw mill-emenda tal-kundizzjonijiet tal-approvazzjoni.
            
         
               (7)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-Parti A tal-Anness tar-Regolament ta’ Implimentazzjoni (UE) Nru 540/2011 hu emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Dan għandu jibda japplika mill-1 ta’ Jannar 2014.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-21 ta’ Awwissu 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 309, 24.11.2009, p. 1.
   
      (2)  ĠU L 230, 19.8.1991, p. 1.
   
      (3)  ĠU L 344, 20.12.2008, p. 89.
   
      (4)  ĠU L 379, 24.12.2004, p. 13.
   
      (5)  ĠU L 153, 11.6.2011, p. 1.
   
      (6)  L-Awtorità Ewropea dwar is-Sigurtà fl-Ikel; Il-konklużjoni dwar l-evalwazzjoni bejn il-pari tal-valutazzjoni tar-riskju tal-pestiċida tas-sustanza attiva piretrini. The EFSA Journal 2013;11(1):3032. [76 pp.] doi:10.2903/j.efsa.2013.3032. Jista’ jinstab fuq: www.efsa.europa.eu/efsajournal.
   
      ANNESS
      Fil-Parti A tal-Anness tar-Regolament ta’ Implimentazzjoni (UE) Nru 540/2011, ir-ringiela 246 dwar is-sustanza attiva piretrini tinbidel b’dan li ġej:
      
         
                     Numru
                  
                  
                     Isem Komuni, Numri tal-Identifikazzjoni
                  
                  
                     Isem IUPAC
                  
                  
                     Purità
                  
                  
                     Data tal-approvazzjoni
                  
                  
                     Skadenza tal-approvazzjoni
                  
                  
                     Dispożizzjonijiet speċifiċi
                  
               
                     “246
                  
                  
                     Piretrini: 8003-34-7
                     Nru CIPAC: 32
                     Estratt A: estrattivi ta’ Chrysanthemum cinerariaefolium:
                     89997-63-7
                     Piretrin 1: CAS 121-21-1
                     Piretrin 2: CAS 121-29-9
                     Ċinerin 1: CAS 25402-06-6
                     Ċinerin 2: CAS 121-20-0
                     Jasmolin 1: CAS 4466-14-2
                     Jasmolin 2: CAS 1172-63-0
                     Estratt B:
                     Piretrin 1: CAS 121-21-1
                     Piretrin 2: CAS 121-29-9
                     Ċinerin 1: CAS 25402-06-6
                     Ċinerin 2: CAS 121-20-0
                     Jasmolin 1: CAS 4466-14-2
                     Jasmolin 2: CAS 1172-63-0
                  
                  
                     Il-piretrini huma taħlita kumplessa ta’ sustanzi kimiċi.
                  
                  
                     Estratt A: ≥ 500 g/kg Piretrini
                     Estratt B: ≥ 480 g/kg Piretrini
                  
                  
                     fl-1 ta’ Settembru 2009.
                  
                  
                     fil-31 ta’ Awwissu 2019.
                  
                  
                     PARTI A
                     Jistgħu jiġu awtorizzati biss użi bħala insettiċida.
                     PARTI B
                     Għall-implimentazzjoni tal-prinċipji uniformi kif jissemmew fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport tal-analiżi għall-piretrini (SANCO/2627/2008) u b’mod partikolari l-Appendiċijiet I u II tiegħu, kif iffinalizzat fil-Kumitat Permanenti dwar il-Katina Alimentari u s-Saħħa tal-Annimali.
                     F’din il-valutazzjoni ġenerali l-Istati Membri għandhom jagħtu każ l-aktar:
                     
                                 (a)
                              
                              
                                 ir-riskju għall-operaturi u għall-ħaddiema;
                              
                           
                                 (b)
                              
                              
                                 ir-riskju għall-organiżmi mhux fil-mira.
                              
                           Meta jixraq, il-kundizzjonijiet tal-użu għandu jkun fihom l-applikazzjoni ta’ tagħmir adegwat għall-protezzjoni personali u miżuri oħra li jtaffu r-riskju.
                     L-applikant għandu jressaq l-informazzjoni ta’ konferma dwar:
                     
                                 (1)
                              
                              
                                 l-ispeċifikazzjoni tal-materjal tekniku, kif manifatturat kummerċjalment, inkluża l-informazzjoni dwar kull impurità rilevanti u l-ekwivalenza tagħha bl-ispeċifikazzjonijiet tal-materjal tat-test użat fl-istudji tat-tossiċità;
                              
                           
                                 (2)
                              
                              
                                 ir-riskju mit-teħid man-nifs;
                              
                           
                                 (3)
                              
                              
                                 id-definizzjoni tar-residwi;
                              
                           
                                 (4)
                              
                              
                                 ir-rappreżentattività tal-akbar komponent ‘piretrin 1’ fejn jidħlu d-destin u l-imġiba fil-ħamrija u fl-ilma.
                              
                           Lill-Kummissjoni, lill-Istati Membri, u lill-Awtorità, l-applikant għandu jressqilhom l-informazzjoni stabbilita fil-punt (1) sal-31 ta’ Marzu 2014 u l-informazzjoni stabbilita fil-punti (2), (3) u (4) tal-31 ta’ Diċembru 2015.”